প্যারিস হিলটন
প্যারিস হুইটনি হিলটন (জন্ম: ১৭ ফেব্রুয়ারী, ১৯৮১) একজন মার্কিন মিডিয়া ব্যক্তিত্ব, ব্যবসায়ী এবং সমাজের বিশিস্ট ব্যক্তি। নিউ ইয়র্ক সিটিতেই জন্মগ্রহণ করেন এবং সেখানেই বেড়ে ওঠেন এবং লস অ্যাঞ্জেলেসে, তিনি হিলটন হোটেলের প্রতিষ্ঠাতা কনরাড হিলটনের প্রপৌত্রী। তিনি প্রথম ১৯৯০-এর দশকের শেষের দিকে নিউ ইয়র্কের সামাজিক দৃশ্যে তার উপস্থিতির জন্য ট্যাবলয়েডের দৃষ্টি আকর্ষণ করেন, ২০০০ সালে ফ্যাশন মডেলিংয়ে উদ্যোগী হন এবং ২০০১ সালে "নিউ ইয়র্কের নেতৃস্থানীয় ইট গার্ল" হিসাবে ঘোষণা করা হয় রিয়েলিটি টেলিভিশন সিরিজ দ্য সিম্পল লাইফ (২০০৩-২০০৭), যেখানে তিনি তার বন্ধু নিকোল রিচির সাথে সহ-অভিনয় করেছিলেন এবং ২০০৩ সালে তার তৎকালীন প্রেমিক রিক স্যালোমনের সাথে একটি ফাস হওয়া সেক্স টেপ, পরে ওয়ান নাইট ইন প্যারিস (২০০৪) হিসাবে প্রকাশিত হয়েছিল, তাকে বিশ্বব্যাপী খ্যাতি অর্জন করতে সাহায্য করে। হিলটনের মিডিয়া উদ্যোগের মধ্যে রয়েছে চলচ্চিত্র, টেলিভিশন ধারাবাহিক, বিজ্ঞাপন, বই, অ্যালবাম, স্বতন্ত্র একক, পডকাস্ট এবং ভিডিও গেম। তার দুটি বই নিউইয়র্ক টাইমসের সেরা বিক্রিত বইয়ের সুনাম অর্জন করে কনফেশনস অফ অ্যান হেয়ারেস (২০০৪) এবং প্যারিস: দ্য মেমোয়ার (২০২৩)। তার বিশ্বব্যাপী শীর্ষ-১০ হিট অ্যালবাম "স্টারস আর ব্লাইন্ড" (২০০৬)। তার অভিনীত চলচ্চিত্র হাউস অফ ওয়াক্স (২০০৫) এবং রেপো! দ্য জেনেটিক অপেরা (২০০৮)। তিনি যে সব রিয়ালিটি টেলিভিশনে অংশগ্রহণ করেছেন তার মধ্যে রয়েছে প্যারিস হিলটনস মাই নিউ বিএফএফ (২০০৮-২০০৯), দ্য ওয়ার্ল্ড অ্যাওয়ার্ড টু প্যারিস (২০১১), কুকিং উইথ প্যারিস (২০২১), এবং প্যারিস ইন লাভ (২০২১–বর্তমান)। তিনি প্রামাণ্যচিত্র দিস ইজ প্যারিস (২০২০) এর বিষয় ছিলেন। তিনি ২০১২ সাল থেকে ডিস্ক জকি হিসেবে কাজ করছেন।